A X. Jakucs László Nemzetközi Középiskolai Földrajzverseny

2020/2021 tanévi Versenyszabályzata

Az elődöntő versenyszabályzata:

Az immár tizedik alkalommal a Szegedi Tudományegyetem Földrajzi és Földtudományi Intézete által meghirdetett Jakucs László Nemzetközi Középiskolai Földrajzversenyre jelentkezhet minden magyarországi és határon túli magyar tannyelvű középiskola 9-12. évfolyamos diákokból álló kétfős csapata. A jelentkezés az alábbi honlapon történik:

<https://modulo.etr.u-szeged.hu/Modulo2/jakucs>

Ezen a honlapon a regisztrációt végző felkészítő tanárnak először regisztrálnia kell (segédanyag a regisztrációhoz: <http://www.geo.u-szeged.hu/images/Jakucs/segedanyag_jakucs.pdf> ), majd az online kérdőíven kell megadnia a jelentkező csapat(ok) tagjainak neveit, e-mail elérhetőségeit és egyéb adatait! Iskolánként maximum 3 csapat vehet részt a versenyen!

Jelentkezési határidő: 2021. január 8.

Az online regisztráció után január 20-a körül minden jelentkezett csapat egy online jelszót és azonosítót kap a szervezőktől, amivel be tud majd lépni a Szegedi Tudományegyetem CooSpace honlapjára, ahol az első online forduló zajlik majd január 28-án.

A verseny I. fordulójára 2021. január 28.-án (csütörtökön) 14:00-16:00-ig online feladatlapok megoldásával kerül sor Szegedi Tudományegyetem Coospace felületén. A forduló feladatait minden csapat kizárólag online tudja megoldani, az hogy ezt az iskolából, vagy otthonából teszi, teljesen mindegy. Minden versenyzőnél laptop vagy számítógép, webkamera és internet kapcsolat szükséges a versenyen való részvételhez. A kétfős csapatok kizárólag online platformokon a zsűri által bármikor elenőrizhető módon kommunikálhatnak egymással, (Skype, vagy Zoom, vagy Teams, stb.), de csak az egyik csapattag kell bejelentkezzen Szegedi Tudományegyetem Coospace felületére, mivel a helyesnek gondolt válaszokat elegendő csak ennek a csapattagnak beírnia. A versenyt megelőzően a csapattagok el kell készítsék az egymással való online kommunikációs csatorna (Skype, vagy Zoom, vagy Teams, stb.), linkjét, melyen meg tudják egymással a képernyőt is. Ezt a linket és el kell küldjék azt a jakucsverseny@gmail.com e-mail címre a verseny megkezdése előtt legalább két nappal! Aki ezt nem teszi meg, az automatikusan kizárja magát a versenyből!

Az I. forduló feladatsora az általános és középiskolai természeti földrajzi ismeretekre, valamint a kiemelt témakörhöz kapcsolódó, alábbi linkről:

<http://www.geo.u-szeged.hu/index.php/hu/x-jakucs-laszlo-kozepiskolai-foldrajzverseny-2020-2021/szakirodalom-az-elodontohoz-2020-2021>

letölthető szakirodalomra vonatkozó kérdéseket tartalmaz.

A felkészítő tanár nem lehet jelen a verseny ideje alatt.

• Az összesen 100 pontos online feladatlap megoldásra rendelkezésetekre álló idő összesen 120 perc, 2021. január 28-án 14:00-16:00 óráig.

• Egy csapatnak egy online feladatlapot kell megoldania.

• Az online feladatlap kitöltése során a csapattagok kizárólag egymással kommunikálhatnak az általuk kialakított platformon keresztül (Skype, vagy Zoom, vagy Teams, stb.). A feladatok megoldásához semmilyen online vagy offline segédeszköz használata nem megengedett.

• Az online feladatlapon a kitöltött feladatlap végleges elmentése után javítás már nem lehetséges!

• A feladatlapok javítása az előre megadott és szakmailag ellenőrzött megoldókulcs segítségével automatikusan történik. Az első forduló eredményeit a verseny honlapján tesszük közzé 2021. február 1-től, valamint e-mailben értesítjük az iskolákat és felkészítő tanáraikat.

• Amennyiben a verseny online lebonyolítása nem a fenti szabályoknak megfelelően történik, úgy az érintett csapatok a versenyből kizárásra kerülnek.

• A továbbjutott csapatokat 2021. február közepén értesítjük az online II., III. forduló programjáról tudnivalóiról.

A középdöntőbe jutás módja:

A versenyen I. fordulóján maximálisan elérhető pontszám 100 pont. A versenyző csapatokat elért pontszámuk alapján sorba rendezzük, és az első 30 csapat (pontegyenlőség esetén max. 32 csapat) jut a verseny online középdöntőjébe.

+ a 30. helyezetteknél alacsonyabb pontszámot elért csapatok közül a **határainkon túli középiskolák** 20%-a, (maximum 3 csapat) kerül be a verseny középdöntőjébe.

A középdöntő és döntő forduló versenyszabályzata:

**A középdöntő versenyszabályzata**

A középdöntő során a csapatoknak 100 pontos online feladatsort kell megoldaniuk az Szegedi Tudományegyetem Coospace felületén. A döntőbe az online feladatlapon elért pontszámok alapján a legjobb 8 csapat jut tovább.

A megoldásra rendelkezésre álló idő 120 perc, 2021. március 26-án (pénteken) 14:00-16:00 óráig.

• Egy csapatnak egy feladatlapot kell megoldania.

• Az online feladatlap kitöltése során a csapattagok kizárólag egymással kommunikálhatnak a Szegedi Tudományegyetem Coospace felületén keresztül. A feladatok megoldásához semmilyen online vagy offline segédeszköz használata nem megengedett.

• Az online feladatlapon a kitöltött feladatlap végleges elmentése után javítás már nem lehetséges!

• A feladatlapok javítása az előre megadott és szakmailag ellenőrzött megoldókulcs segítségével automatikusan történik. A középdöntő eredményeit a verseny honlapján tesszük közzé.

• Amennyiben a verseny online lebonyolítása nem a fenti szabályoknak megfelelően történik, úgy az érintett csapatok a versenyből kizárásra kerülnek.

A középdöntőhöz kapcsolódó **egyéb online programokat** (városnézés, ásványgyűjtemény őslénytani gyűjtemény megtekintése, ismeretterjesztő előadások) **a szervezők videó előadások és bemutatók formájában biztosítják** a résztvevő csapatok számára.

**A döntő forduló versenyszabályzata**

A szóbeli döntő online szintén a Szegedi Tudományegyetem Coospace felületén online jelenléti alkalomként zajlik majd 2021. március 27-én, szombaton délelőtt, ahol a 2 fős csapatok a 3 fős egyetemi oktatókból és középiskolai tanár kollégából álló zsűri kérdéseire kell válaszoljanak. Amennyiben a verseny lebonyolítása nem a szabályoknak megfelelően történik, az érintett csapatok a versenyből kizárásra kerülnek.

.

A verseny díjazása:

A verseny meghirdetői és támogatói jutalmazzák a résztvevőket.

* Az **1.-3. helyezett** csapat 2021 nyarán **4 napos** **szakmai tanulmányúton** vehet részt a tanszékünk szervezésében, melynek teljes költségét a verseny szervezői állják .
* Az **1. helyezett** csapat és **felkészítő tanáruk** **Jakucs László arcképével ellátott plakettet** kap.
* Az **1.-3. helyezett** csapat és fe**lkésztő tanáruk értékes könyvjutalomban valamint könyvutalvány díjazásban** részesülnek
* A döntőbe jutott **4-8. helyezett** csapat mindegyike **könyv és** **tárgyjutalomban** részesül.
* A középdöntőbe jutott csapatok közül **különdíjban** részesül **a legjobb eredményt elért határainkon túli középiskola csapata**.
* A **döntő** résztvevői és felkészítő tanáraik **oklevélben részesülnek.**
* A **középdöntőbe** jutott csapatok **emléklapot és tárgyjutalmat kapnak.**

:Adatkezelési tájékoztató itt olvasható:

<http://www.geo.u-szeged.hu/index.php/hu/ix-jakucs-laszlo-kozepiskolai-foldrajzverseny-2019-2020/adatkezelesi-tajekoztato>

Versennyel kapcsolatos további információk:

Gesztes Olympia, jakucsverseny@gmail.com
telefon: +36/62-343 365

Dr. Szilassi Péter, jakucsverseny@gmail.com
telefon: +36/62-343 368

|  |  |
| --- | --- |
| EFOP-3.4.4-16-2017-00015A felsőoktatásba való bekerülést elősegítő készségfejlesztő és kommunikációs programok megvalósítása, valamint az MTMI szakok népszerűsítése a felsőoktatásban  | tamogato |